text: Politiet uddelte fartbøder for 40.000 kr i timen her
  03 november 2015 kl. 13.29
  Spangsbjerg Møllevej i Esbjerg indtager en førsteplads i statistikken over, hvor de fleste bilister kører for stærkt. Se top-3 for hele landsdelen.
  Mandag den 23. marts i år var ingen almindelig dag på Spangsbjerg Møllevej i Esbjerg. Ud for nr. 141 havde politiet stillet en ATK-vogn op for at måle bilisterne fart.
  I løbet af seks timer røg 166 bilister i fælden, og de måtte efterfølgende betale i alt godt 40.000 kr i timen til statskassen. I alt kunne politiet udstede bøder for 229.500 kr. den dag. 95 bilister fik en bøde på 1000 kr, mens 47 måtte af med 1500 kr.
  Spangsbjerg Møllevej er det sted i Syd- og Sønderjyllands politikreds, hvor flest bilister ryger i fartfælden. I første halvdel af 2015 har de sønderjyske bilister betalt fartbøder for  i alt 12,2 mio. kr. Spangsbjerg Møllevej står for 877.000 kr af disse.
  To dage i træk lidt tidligere på året, 22. og 23. februar, var den allerede gal på vejen. Søndag den 22. inkasserede politiet 168.000 kr i bøder, mens det dagen efter om mandagen kun blev til 153.000 kr.
  De største fartbøder i Syd- og Sønderjylland i første halvdel af 2015:
  